Evžen Deroko
<s>Evžen Deroko (Beograd, 7/19. avgust 1860 − Beograd, 1944) je bio inženjer i filatelista.</s>

<s>Biografija 
Rođen je od majke Katarine, rođene Vuković iz Beča i oca Jovana, rodom iz Dubrovnika koji je predavao kao profesor na Liceju u Beogradu.</s><s>Njegova braća su bili Marko (1846−1892), veterinar, Vladislav (1871−1944), Dragutin (1877−1947), kartograf, Nikola general (1874−1944) i Matilda.</s>

<s>Maturirao je 1878. godine u Prvoj muškoj gimnaziji.</s><s>Upisao se na Prirodno-matematički odsek Filozofskog fakulteta na Višoj školi.</s><s>Nakon dve godine 1881. je prešao u Knjaževsko-srpsku železničku i trgovačku školu.</s>

<s>Kao pitomac Ministarstva građevina 1883. godine je sa grupom mladih železničkih stručnjaka, otišao na rad na austrijskim državnim železnicama, a školovanje u inostranstvu je završio  studirajući saobraćajnu službu na belgijskim železnicama.</s>

<s>Nakon uspešno završenog  školovanja 1884. godine vratio se u Beograd, gde je počeo da radi u Društvu za građenje i eksploataciju srpskih železnica, kao saobraćajni inspektor.</s><s>Postepeno je napredovao u službi. i obavljao niz dužnosti kao što su, kontrolor, viši kontrolor, šef opšteg odeljenja kontrole prihoda, načelnih Ministarstva saobraćaja.</s>

<s>Nakon Prvog svetskog rata i formiranja Jugoslavije bio postavljen za pomoćnika generalnog direktora novostvorenog Ministarstva saobraćaja i sa tog položaja otišao je u penziju, 1920. godine.</s><s>Dvadesetih godina je radio i kao direktor Društva za saobraćaj putnika i turista.</s><s>Učestvovovao je na mnogim međunarodnim železničkim konferencijama i pregovorima.</s>

<s>Dobitnih je sledećih odlikovanja:
 Orden Belog orla
 Orden Svetog Save
 Orden Crvenog krsta
 Orden Legije časti kraljevskog reda
 Orden Italijanske krune
 Orden Rumunske krune i drugih</s>

<s>Pored odgovorne državne službe, bavio se proučavanjem srpskih poštanskih maraka i razvoja poštanskog sistema u Srbiji.</s><s>Jedan je od pionira filatelije Srbije.</s><s>Sa člancima iz oblasti filatelije je sarađivao u raznim stranim i domaćim stručnim časopisima i katalozima.</s><s>Objavio je i više knjiga sa temom iz istorije filatelije u Srbiji.</s>

<s>Poštanske marke je počeo da sakuplja još kao dečak 1872. godine.</s><s>Kasnije se opredelio za tematske zbirke nekih danas susednih zemalja.</s><s>Svoju specijalnu zbirku maraka Srbije je u više navrata izlagao u Srbiji i inostranstvu i za nju je dobio više priznanja.</s><s>Ova zbirka je propala za vreme Prvog svetskog rata.</s>

<s>Njegova zbirka poštanskih žigova (markofilija) je očuvana, posebno žigovi Beograda iz ratnog perioda, ambulantni poštanski žigovi, telegrafski, uputnički, železnički i prvi prigodni koje je sam obradio.</s>

<s>Jedan je od osnivača Srpskog filatelističkog kluba i Filatelističkog saveza Jugoslaveije i njegov dugogodišnji predsednik.</s><s>U njegovu čast filatelistički savez Kraljevine Jugoslavije je svoje najviše priznanje nazvalo „Plaketa Evžena Deroka“.</s>

<s>Izvori</s>

<s>Literatura</s>

<s>Srpski inženjeri</s>

